text: [{"text_idx": "#000000", "text": "Sunnudagin stendur n\u00e6sta umfar av Effodeildini a\u0301 skra\u0301nni og ta\u0301 ver\u00f0ur talan um u\u0301tidyst hja\u0301 besta li\u00f0num i\u0301 oynni. TB/FC Su\u00f0uroy/Royn skulu nevniliga m\u00f8ta 07 Vestur, i\u00f0 fluttu upp u\u0301r 1. deild i\u0301 fj\u00f8r. 07 Vestur leikti i\u0301 mo\u0301ti HB i\u0301 Gundadali i\u0301 fyrsta umfari og taptu teir 2-0 mo\u0301ti teimum sv\u00f8rt-rey\u00f0u."}, {"text_idx": "#000002", "text": "Fyrr i\u0301 vikuni kundu vit bo\u00f0a fra\u0301, at Salmundur Bech var u\u0301ttikin til U21 landsli\u00f0sho\u0301pin og er hann annar av teimum, i\u00f0 hava skriva seg a\u0301 ma\u0301ltindin fyri TB/FC Su\u00f0uroy/Royn, ta\u00f0 gj\u00f8rdi hann saman vi\u00f0 Jo\u0301n Krossla\u0301 Poulsen i\u0301 dystinum mo\u0301ti I\u0301F. Bu\u0301i Egilsson hevur eisini fingi\u00f0 landsli\u00f0bo\u00f0 til U21 landsli\u00f0i\u00f0."}, {"text_idx": "#000003", "text": "Eitt sum merkti dystin mo\u0301ti I\u0301F var heldur har\u00f0a linjan fra\u0301 do\u0301marunum, i\u00f0 enda\u00f0i vi\u00f0 at heili sjey av TB/FC Su\u00f0uroy/Royn leikarunum fingu vi\u0301st gula korti. Hetta er ney\u00f0ugt at vera grei\u00f0ur yvir mo\u0301ti 07 Vestur, um d\u00f8mingin ver\u00f0ur eins h\u00f8r\u00f0, annars byrja leikbannini longu at sni\u0301kja seg inn i\u0301 ho\u0301pin. Vert er nevniliga at hava i\u0301 huga, at leikbann ver\u00f0ur givi\u00f0 longu eftir fy\u0301ra gulum kortum."}, {"text_idx": "#000005", "text": "Dysturin byrjar sum vant klokkan 15:00. Do\u0301mari ver\u00f0ur Ka\u0301ri a\u0301 H\u00f8vdanum, i\u00f0 var annar av tveimum, i\u00f0 bert go\u0301vu try\u0301 gul i\u0301 fyrsta umfarinum \u2013 hin var Petur Reinert."}]